b'\n_START_ARTICLE_\nCro-Mags\n_START_SECTION_\nHistorie\n_START_PARAGRAPH_\nCro-Mags ble startet av bassist Harley Flanagan. Etter \xc3\xa5 ha spilt et par konserter med Eric Casanova p\xc3\xa5 vokal s\xc3\xa5 rekrutterte Flanagan etterhvert kompisen sin John Joseph som ny vokalist. Sammen etablerte de et band med Parris Mitchell Mayhew p\xc3\xa5 gitar, Mackie Jayson p\xc3\xa5 trommer og etterhvert Doug Holland fra bandet Kraut p\xc3\xa5 gitar. Dette er bandet sin mest klassiske besetning og den de fleste refererer til n\xc3\xa5r en snakker om Cro-Mags. Det var denne besetningen som spilte inn debutalbumet The Age of Quarrel i 1986. Albumet st\xc3\xa5r i dag som en av de aller viktigste amerikanske hardcore-utgivelsene noensinne. Bandet opplever stor oppmerksomhet p.g.a. The Age of Quarrel og reiser bl.a. p\xc3\xa5 turn\xc3\xa9er med band som Mot\xc3\xb6rhead og Megadeth. Men det er ogs\xc3\xa5 p\xc3\xa5 dette tidspunktet at konfliktene og motsetningene som blir \xc3\xa5 prege resten av Cro-Mags sin historie for alvor bryter ut. Resultatet blir at Joseph slutter rett f\xc3\xb8r innspillingen av oppf\xc3\xb8lgeralbumet, Jayson f\xc3\xb8lger etter. Med ny trommeslager og Flanagan som vokalist ser albumet Best Wishes dagens lys en gang i 1989. Best Wishes er mer metal-orientert og bandet har bevegd seg noe bort fra hardcore punk r\xc3\xb8ttene, albumet er desto mer Hare Krishna-orientert. Coveret er et popul\xc3\xa6rt bilde av Narasimha som bandet har f\xc3\xa5tt bruke med ISKCON sitt samtykke. Tekstene er ogs\xc3\xa5 i st\xc3\xb8rre grad sentrert rundt spiritualitet og vegetarianisme. Et par \xc3\xa5r senere s\xc3\xa5 returnerer Joseph til bandet og spiller inn skivene Alpha Omega og Near Death Experience. I 2000 s\xc3\xa5 kom Flanagan og Mayhew sammen og spilte inn albumet Revenge uten Joseph._NEWLINE_Flanagan og Joseph har i ettertid hatt hver sin utgave av Cro-Mags som de har spilt med parallelt. Ut fra hvem som har hatt rettighetene til navnet s\xc3\xa5 har de gjerne turnert under navn som: "Cro-Mags NYC", "F.V.K. Cro-Mags", "the Age of Quarrel" og n\xc3\xa5 sist "Cro-Mags (Jam)" som har best\xc3\xa5tt av Joseph p\xc3\xa5 vokal, Jayson p\xc3\xa5 trommer, Craig Setari fra Sick of It All p\xc3\xa5 bass og A.J. Novello fra Leeway p\xc3\xa5 gitar. "Cro-Mags (Jam)" har blitt beskrevet som det n\xc3\xa6rmeste en kommer opplevelsen av den originale "the Age of Quarrel" besetningen._NEWLINE_Flanagan har de siste \xc3\xa5rene konsentrert seg mest om bandet sitt Harley\'s War. Mayson har v\xc3\xa6rt med i band som Fun Lovin\' Criminals og Shelter.'